तुर्की में भूकंप : मरनेवालों की संख्या 600 के पार  
तुर्की की सरकार के मुताबिक अब तक भूकंप में 601 लोगों की मौत हो चुकी है जबकि चार हजार एक सौ पचास से ज्यादा घायल हुए हैं।
पूर्वी तुर्की में 23 अक्टूबर को आए भूकंप में मरनेवालों का सरकारी आंकड़ा 600 के पार पहुंच गया है। तुर्की की सरकार के मुताबिक अब तक भूकंप में 601 लोगों की मौत हो चुकी है जबकि चार हजार एक सौ पचास से ज्यादा घायल हुए हैं। इस आपदा में राहत और बचाव दल ने 231 लोगों को मलबे से बचाने में सफलता पाई है।   फिलहाल यहां कड़ाके की ठंड पड़ रही है जिस वजह से राहत के काम में खासी परेशानी का सामना करना पड़ रहा है। भूकंप की वजह से हज़ारों लोग बेघर हो गए हैं और उन्होंने राहत शिविरों में शरण ली है। आठ दिन पहले आए इस भूकंप की तीव्रता रिक्टर स्केल पर 7.2 मापी गई थी।